นายกรัฐมนตรี ห่วงใยสถานการณ์ภัยแล้ง ย้ำทุกหน่วยงานให้ความช่วยเหลือประชาชนอย่างทั่งถึง พร้อมเปิดเผยปัญหาฝุ่นละอองภาคเหนือลดลง
นายกรัฐมนตรี ห่วงใยสถานการณ์ภัยแล้ง ย้ำทุกหน่วยงานให้ความช่วยเหลือประชาชนอย่างทั่งถึง พร้อมเปิดเผยปัญหาฝุ่นละอองภาคเหนือลดลงพลเอก ประยุทธ์ จันทร์โอชา นายกรัฐมนตรี กล่าวว่า คณะรัฐมนตรีได้หารือและติดตามความคืบหน้าการแก้ไขปัญหาภัยแล้ง ซึ่งสิ่งที่ตนเองเป็นกังวลนั้นคือ ปัญหาปริมาณน้ำที่เกิดจากปรากฎการณ์เอลนีโญ ซึ่งอาจทำให้ปริมาณฝนน้อยลง ซึ่งสิ่งสำคัญคือการเตรียมความพร้อมเรื่องของปริมาณน้ำสำหรับอุปโภคบริโภค วันนี้หลายแห่งมีปัญหาเกี่ยวกับน้ำประปา จึงได้สั่งการให้ขุดบ่อน้ำบาดาลเพิ่มเติม และเพิ่มการขนย้ายน้ำเพื่อช่วยเหลือประชาชนในทุกพื้นที่  ย้ำ 5 ปีที่ผ่านมารัฐบาลบริหารจัดการน้ำอย่างเต็มที่ แต่ก็ยังไม่เพียงพอทั้งหมด ทั้งนี้พบว่าภาคอุตสาหกรรมจะไม่มีปัญหาจากภัยแล้ง เพราะมีแหล่งน้ำรองรับอยู่ ต่างจากภาคการเกษตร ที่ยังคงมีปัญหา เพราะปริมาณน้ำไม่เพียงพอสำหรับส่งให้ทุกพื้นที่ รวมถึงภาคการเกษตรยังไม่ปรับตัว เช่นการขอความร่วมมืองดปลูกข้าวนาปรัง ที่พบว่ายังมีการปลูกเกินกว่าที่กำหนดไว้ จึงขอความร่วมมือเกษตรกร งดปลูกข้าวในพื้นที่ที่ไม่เหมาะสมและให้ทำตามคำแนะนำของรัฐบาล ขณะที่รัฐบาลยังต้องเตรียมน้ำไว้ผลักดันน้ำเค็มด้วยนายกรัฐมนตรี ย้ำว่าได้กำชับการแก้ปัญหาฝุ่นละออง และให้รายงานผลการแก้ปัญหาจากพื้นที่ทุกวันทำให้ทราบว่าสถานการณ์ปรับดีขึ้นจากช่วงก่อนหน้าที่ตนเองจะลงพื้นที่จังหวัดเชียงใหม่ที่เดิมเคยมีจุดเผาไหม้เป็นจำนวนมาก สามารถลดลงกว่า 2000 จุด และปรับลดลงอย่างต่อเนื่อง และวันนี้ก็ได้ทำหนังสือถึงประเทศเพื่อนบ้านทั้งลาวและเมียนมาร์ให้ร่วมมือกันแก้ไขปัญหาดังกล่าว ทั้งนี้ขอขอบคุณประชาชนทุกจังหวัดภาคเหนือที่ให้ความร่วมมือและช่วยกันแก้ปัญหา ทั้งนี้สิ่งสำคัญคือต้องร่วมมือจากทุกภาคส่วน ต้องช่วยกันดูแลทรัพยากรธรรมชาติด้วย